अपने नाती पोतों के माता-पिता का आदर करते हुए अपने नाती-पोतों के साथ समय बिताना अपने नाती/पोतों की परवाह करना
अगर आपने 15 बच्चे भी सफलतापूर्वक पाले हैं और आप सोचती हैं कि आपको पालन-पोषण के बारे में हर ज्ञान है। आपको अपने होंठ बंद रखने चाहिए जब तक आपसे सलाह न माँगी जाये। आपके बच्चे और उसके जीवनसाथी के बच्चों के लालन पालन के बारे में भिन्न विचार हो सकते हैं, और हो सकता है कि हर मामले में आपकी हर छोटी बात जो आप कहना चाहती हैं, वह न सुनना चाहें। निस्संदेह वह आपसे विशेषज्ञता से संबन्धित राय ले सकते हैं, लेकिन आपको यह नहीं समझना चाहिए कि आप उनको हर बात बतलाएंगी, कि कैसे डायपर बदला जाए से लेकर कैसे बच्चे को ज़िम्मेदार वयस्क के रूप में बड़ा किया जाये। अगर आप माता-पिता को अधिक सलाह देंगे, वह अपने आपको आपसे पीछे खींच लेंगे जिससे कि आपके और आपके नाती-पोते के रिश्ते और तनावपूर्ण हो जाएँगे। दादी/नानी के रूप में आपको यह तथ्य स्वीकार कर लेना चाहिए कि आप दादी/नानी हैं, न कि बच्चों के जीवन में उनकी माता-पिता। आपकी भूमिका यह है कि आप अपने नाती-पोते के साथ समय गुजारें, माता-पिता को सलाह और मदद देना जब वह मांगी जाये, और वहाँ पर उपस्थित रहना जब कोई नया सदस्य परिवार में आनेवाला हो। जितनी जल्दी आप यह समझ लेंगी कि आप अपने नाती-पोते की माता नहीं हैं, उतनी ही जल्दी आप अपने विशेष रिश्ते का आनंद उठा सकेंगी। आपको अपने नाती/पोते को अनुशासित करने पर ध्यान नहीं देना चाहिए या यह सिखाने पर कि वह कैसे वयस्क बनेगा। आपको स्नेह, परवाह और सहारे पर अधिक ध्यान देना चाहिए। आप यह सोच सकती हैं कि जैसे ही आपका नाती/पोता या नातिन/पोती आती है आपको सब कुछ छोड़ देना चाहिए, लेकिन सबसे बढ़िया बात यह होगी कि आप नाती/पोते के माता-पिता की हर संभव मदद करते हुए भी अपने जीवन की देखरेख करें। अगर आप दादी माँ के रूप में सफल होना चाहती हैं तो आप अपनी मित्रों से संबंध बनाए रख सकती हैं, आप अपनी सामाजिक ज़िम्मेदारी निभा सकती हैं, और अपनी रुचियों को बनाए रख सकती हैं। अगर आप अपने नाती/पोते के लिए सबकुछ छोड़ देती हैं तो आप माता-पिता पर बहुत ज़्यादा दबाव बना रही होंगी। अपनी सारिणी में अपने नाती/ पोतों के लिए समय निकालने का तरीक़ा निकालिए न कि अपनी सारिणी को पूरी तौर से नाती/पोतों के अनुसार घूमने दें और उनके माता-पिता की मर्ज़ी से चलें। निस्संदेह, ऐसे समय आ सकते हैं जब उन्हें अंतिम मिनट में (यानि तत्काल) आवश्यकता हो, लेकिन अगर ऐसा होता है तो आपको अपनी सारिणी में परिवर्तन नहीं करना चाहिए। एक काम आपको ज़रूर करना चाहिए जब भी आपके परिवार में कोई नया सदस्य आता है, या जब आपका नाती/पोता बड़ा हो जाता है, तब आपको घर में जब भी संभव हो, मदद कर देनी चाहिए। आप बर्तन धो सकती हैं, किराने का सामान ला सकती हैं,  कभी-कभार खाना बना सकती हैं, या जब संभव हो तो माता पिता के छोटे-छोटे रोज़ के काम कर सकती हैं। जबकि आपको उनके बच्चा होने पर घरबारी (Housekeeper) नहीं बन जाना चाहिए। समय होने पर थोड़ी मदद कर देने से बड़ा अंतर आ जाता है। यह तत्व बहुत मददगार हो सकता है जब आपका नाती/पोता तुरंत जन्मा है और माता-पिता अपने पालने के कर्तव्यों में फूले नहीं समा रहे हैं। ऐसे में बच्चों के माता-पिता को सबसे ज़्यादा ज़रूरत होगी कि वह दोनों कुछ समय साथ-साथ गुज़ार सकें। हर समय पारिवारिक क्रिया-कलापों, समारोह, दौरों के दौरान आप मददगार हो सकती हैं, आप भी कुछ देर अपने नाती/पोते के साथ अकेली होना चाहेंगी ताकि उसके माता-पिता रात के भोजन पर साथ-साथ बाहर जा सकें या थोड़ी देर के लिए सामान्य जिम्मेदारियों से मुक्त होकर कुछ समय आराम कर सकें। इससे तनावमुक्त होने में उन्हें मदद मिलेगी और माता-पिता का रिश्ता मजबूत होगा। माता-पिता को कम से कम महीने में एक या दो रातें दें। वो मना कर सकते हैं कि वो वास्तविक रूप से इस समय साथ रहना चाहते हैं, लेकिन आप बल देके कहें कि यह महत्वपूर्ण है कि वह बच्चे से दूर समय साथ गुजारें। यह जानना आपके लिए मददगार होगा कि जब आपके नाती-पोते आएंगे तब आप उनके साथ क्या करेंगे। अगर आप बाहर जाना  चाहते हैं, तो आपको इस बात की  आवश्यकता हो सकती है कि आप उन्हें बताएं के वह क्या पहनें,  और यदि ज़रूरत हो तो उनके आने से पहले ही रूपए पैसे की सहायता के बारे में पूछ सकते हैं। इसके अलावा आप खुलने का समय, कितनी देर रुकना है और परिवहन सारिणी के बारे में मालूम कर सकते हैं ताकि आप सभी चीज़ें समय से पूर्व सुनिश्चित कर सकें। जब आप दिन के लिए कोई योजना बनाते हैं तो कुछ समय आराम और खुलेपन के लिए भी रखें। आप अपने नाती/पोते को बहुत अधिक थका देना नहीं चाहेंगे। अपने नाती-पोतों के साथ कुछ ऐसा करिए जो उनके माता-पिता सामान्यतयः उनके लिए नहीं करेंगे। उन्हें शहर के एक नए  हिस्से में ले जाएँ जो उन्होंने न देखा हो, या कुछ ऐसा पढ़ाएँ जो उनके माता-पिता पिता न जानते हों चाहे वह पानी के रंगों की पेंटिंग हो या फिर आभूषण बनाना। यह आपके साथ का समय विशिष्ट और यादगार बना देगा। ये भी सही है कभी- कभी कोई योजना न बनाएँ। अपने नाती-पोतों को देखने दें कि आप घर में क्या करती हैं और उनको देखकर सीखने दें। कभी-कभी उनकी पर्याप्त रुचि होगी कि वो आपकी मदद करें, और उस समय वह आपसे मनमोहक वार्तालाप करना चाहेंगे। इन समयों को खज़ाना समझो क्योंकि इनमें अंतर्पीढ़ीय प्रेम की सुगंध बसती है। उनकी रुचि हो सकती है कि वो आपको खाना बनाते हुए देखें, बग़ीचे में आपकी मदद करें, आपके साथ कुत्ता घुमाने जाएँ या आपका मनपसंद टी.वी. कार्यक्रम देखने के लिए आपके साथ रहें।  आपके नाती-पोते अपने घरों में जीवन में व्यस्त होंगे और जन्मजात रूप से रुचि रखेंगे कि वह भी आपकी तरह अपनी गृहस्थी चलाएं। उनके लिए आमोद दिवस बनाने के लिए अपने ऊपर बहुत ज़्यादा दबाव न डालें, यह स्वतः सम्पन्न हो जाएगा। यह भी कहा जाता है, कि कुल कार्यकलाप पृष्ठभूमि में हों, जैसे मूवी देखना, या पाई बेक करना अगर आपका नाती-पोता अधीर हो उठे कि वह सच में कुछ करना चाहता है। आपने जो भी किया है या देखा है अपने अनुभवों को कहानी में पिरोकर उनको सुनाएँ। अतीत के “अजनबीपन” (strangeness) को बांटने में भयभीत न हों। उनके कानों के लिए अभी यह अजनबी हो सकता  है लेकिन भविष्य में वह आपके अतीत को भी उतना ही विशिष्ट समझेंगे जितना कि अपने अतीत को, और कुछ-कुछ, वह और अच्छी तरह से आपको और मानवता को भी समझेंगे क्योंकि आप उन्हें बतलाएंगी कि जब आप बड़ी हो रही थीं तब जीवन कैस था। जो कुछ हुआ, उसका सर्वोत्तम रेकॉर्ड आपके पास है, तो उसे उनसे उदारतापूर्वक बांटे।  अपने जीवन और अनुभवों के बारे में उन्हें बताएं और उन्होंने किस तरह आपके दृष्टिकोण को प्रभवित किया है। उन्हें जानने दें कि जब आप बढ़ रही थीं तब से संसार में कितना परिवर्तन आया है, आपने जीवनयापन के लिए क्या किया, और उन्हें अपने सफल जीवन के लिए कौन से महत्वपूर्ण कौशल की आवश्यकता होगी। खुशहाल विवाह बनाने और अपने घर के प्रबंधन में जो आपने जीवन से सीखा है उसे उन्हें बताएं। आप इस तरह की जानकारी को एक साथ नहीं देना चाहेंगी या आपके नाती-पोते नहीं सुनना चाहेंगे, इसलिए टुकड़े-टुकड़े में इस सूचना को दें और यह सुनिश्चित करें, कि वह उनको प्रभावित करें। उनसे कहें कि वह आपसे आपके जीवन और अतीत के बारे में कोई भी प्रश्न पूछ सकते हैं जिसमें उनकी जिज्ञासा हो। बातचीत एकतरफ़ा नहीं होनी चाहिए। जबकि आपके नाती-पोते को जब वो छोटे होते हैं परिवार का इतिहास जानने में ज़्यादा अभिरुचि नहीं होती है, आपको उन्हें यह बिन्दु समझाना होगा कि उन्हें यह जानने के लिए परिवार का इतिहास जानना चाहिए कि वह कौन हैं। उनको एक एल्बम के साथ बैठा लें और उनको दिखाएँ कि परिवार की वंशावली में कौन-कौन है। सिर्फ़ दिखाएँ ही नहीं बल्कि अपने परिवार के हर व्यक्ति के क़िस्से और यादगार कहानियाँ सुनाते-सुनाते उन्हें ऐसा लगे कि वह जीवंत हो उठे हैं, ताकि आपके नाती-पोते उनमें खो जाएँ जबकि उनको गए काफ़ी अरसा बीत चुका है।  आप इससे आगे भी एक क़दम बढ़ा सकती हैं और इसे लिख सकती हैं। आप अपने नाती-पोतों को उनके परिवार का एक रेकॉर्ड बनाकर दे सकती हैं जिसे वह हर समय के लिए सँजो सकते हैं। इसके आगे कुछ छोटे बच्चों को इतना धैर्य और इतनी रुचि नहीं हो सकती है कि वो अभी अपने परिवार के इतिहास को जानें। आप गुप्त रूप से यह सूचना हर दिन के वार्तालाप और क्रियाकलापों में डाल सकती हैं ताकि वह सत्य को थोड़ा-थोड़ा जानें, जो टुकड़ों में वह आसानी से पचा सकें। आपके नाती-पोतों से आपका रिश्ता एकतरफ़ा नहीं होना चाहिए। समय बहुत तेज़ी से बदल रहा है, और एक तरीक़ा है कि जिससे आप अपने नाती-पोते को विशेष बना सकते हैं, आप उनसे कहें कि दुनियाँ में जो भी चल रह है, वह आपको उस बारे में जानकारी दें, जैसे संगीत के क्षेत्र में नवीनतम धाराओं से लेकर फ़ेसबुक या ट्विटर तक। अगर आप तकनीक समझते हैं, तो आप अपने नाती-पोतों से फ़ैशन के बारे में, या आजकल उनके दोस्त क्या बात करते हैं, इस बारे में जानकारी ले सकती हैं। आप उनकी दुनियाँ में विशुद्ध रुचि दिखाइए तो वह आपसे खुल जाएँगे।  लोगों को शिक्षक बनना अच्छा लगता है, और आपके नाती- पोतों में बहुत अधिक जोश होगा आपके ऊपर लटकने का, अगर उनको यह पता लग जाएगा कि उनके पास आपसे बांटने के लिए महत्वपूर्ण ज्ञान है। आप यह सुनिश्चित करें कि आप उन्हें कुछ भी बताने के लिए धन्यवाद कहें। आप दिखाएँ कि आप उनकी मदद को सराहती  हैं। एक काम आप यह कर सकती हैं कि आप अपने नाती-पोते के जीवन के महत्वपूर्ण लमहों में उनके साथ हों, जन्मदिन से लेकर प्राथमिक स्कूल स्नातक तक। जब कि आप वहाँ पर हमेशा नहीं हो सकती हैं, विशेषतौर पर अगर आप बहुत दूर रहती हैं। फिर भी आपको इस बिन्दु पर ध्यान देना चाहिए कि कब महत्वपूर्ण लमहों में आप वहाँ हो सकती हैं। आपके नाती-पोते इन बड़े लमहों को अपने जीवन भर याद रखेंगे, और यह उनके लिए महत्वपूर्ण होगा कि वह आपकी उस समय कि उपस्थिति को याद रखें। आपके नाती/पोते आपकी ओर प्रेम और आलंबन के लिए मुड़ेंगे न कि आलोचना के लिए। उनके महत्वपूर्ण दिनों में उनको प्रेम और आलंबन दीजिये और उन्हें महसूस करने दीजिये कि आपको उनपर कितना गर्व है जबकि आपने उन कामों को अलग तरह से किया होता। इस बात का ध्यान अपने नाती/पोते के जन्म के पहले से रखें। आप वहाँ पर कभी न समाप्त होनेवाली आयागीरी के लिए नहीं हैं और इस बारे में शुरू से ही सीमाएं बना लेना महत्वपूर्ण है। स्पष्ट बता दें कि आप अपनी संतान और नाती-पोतों से प्यार करती हैं और वहाँ पर आने के अनगिनत अवसर हैं, इसके साथ ही यह भी कि आप नियमित रूप से बच्चे के साथ नहीं रह सकती हैं या आप रोज़ उन्हें छोडने नहीं जा सकती हैं। इस तरह से आप अपने नाती-पोतों के साथ व्यय किए समय में शतप्रतिशत आनंद उठा सकेंगी बजाय रोष या थकान महसूस करने के।  यह मानकर मत चलिये कि आप माता-पिता के इशारे पर लगातार आया बनी रहेंगी और वह बच्चे के पैदा होते ही आपको बुला लेंगे। आप जितना समय चाहें उतना उन्हें दे सकती हैं, लेकिन मदद करने की योजना पहले ही बता दें बजाय इसके कि आप उनके बुलावे पर उपलब्ध रहें। अगर आपको ऐसा नहीं लगता है कि आपको बल या दबाव के साथ अपने नाती/पोते के साथ रहना पड़ रहा है तब आपका रिश्ता और अधिक मजबूत होगा। आप बच्चों को बिगाड़ नहीं सकती हैं। आप उन्हें बिना अभिप्राय के सिखा सकती हैं कि बहुत अधिक उपभोग करना अच्छी बात है, लेकिन जो आप कभी नहीं करेंगी। आप उन्हें अच्छे मूल्यों के बारे बताएं जैसे कृतज्ञता, आदरभाव, और धैर्य लेकिन उन्हें क्रिया-कलापों में ठूसें नहीं, बल्कि प्रशंसा से उन्हें भर दें। याद रखें जो भी अच्छाई है जो वो करते हैं आपके कहने से वह मुखर हो जाएगी। उन्हें थोड़ा  सा अंतराल दें, बच्चों को स्वतन्त्रता दें कि वह जब आपके साथ हों तो थोड़ा कम नियंत्रित रहें। आखिरकार, उनके पास हर समय टोका-टाकी के लिए माता-पिता हैं। जब भी आप उन्हें देखें, तो आप उन्हें आगोश में भर लें और उनको यह जानने दें कि आप उनसे प्यार करती हैं और वे आपके पास सुरक्षित हैं।  जबकि आप कभी-कभी उनके व्यवहार की आलोचना भी कर सकती हैं, अगर वह आपकी उपस्थिति में दुर्व्यवहार करते हैं, आप उनसे ख़ुशी और सकारात्मकता का स्रोत बनने के लिए प्रकाश डाल सकती हैं। वह पहले से ही एक या दोनों  माता-पिता के साथ रहते हैं जो उन्हें सही और ग़लत सिखाना  चाहते हैं, और जबकि आप उनकी धारणा के खिलाफ नहीं जाना चाहती हैं, तो आपको बहुत सख़्त बनने की आवश्यकता नहीं है। जबकि आपको अपनी उपस्थिति में अपने नाती/पोतों से बिलकुल अलग नियमों का अनुपालन करने के लिए नहीं कहना चाहिए, नहीं तो वह भ्रमित हो जाएँगे कि कौन से नियम “सही” (Right) हैं। फिर भी आपको अपने नाती/पोतों के साथ सहज रहना चाहिए और उनकी प्रशंसा पर प्रकाश डालना चाहिए और उनको यह बताना चाहिए कि वह कितने विशिष्ट हैं। उनके जन्मदिन पर उनके लिए उपहार लें जो सुविचारित हों लेकिन अति नहीं होनी चाहिए। कभी-कभी वो दें जो वो बताते हैं; अलग-अलग समयों पर उन्हें चकित कर देने वाला उपहार आवरण में लपेट कर दें, जिसकी उन्हे उम्मीद न हो। सबसे महत्वपूर्ण यह है की आप उनके बड़े दिन पर उनके लिए वहाँ हैं और आप उनको यह बता दें कि आप उनसे कितना प्यार करती हैं। उपहार देने के अलावा एक कार्ड लिखें उनको यह बताने के लिए कि उनका आपके जीवन में क्या महत्व है। नाती/पोतों को उपहार देने से पहले आप माता-पिता के साथ उसे देख लें। आप नहीं चाहेंगे कि आपका उपहार माता-पिता के उपहार से ज़्यादा अच्छा हो या उनके जैसा हो। नहीं तो वह एक तकलीफ़देह जन्मदिन बन सकता है। नाती/पोतों को प्यार दिखाने का एक और तरीक़ा है कि आप उन पर प्यार की बौछार कर दें। उनको आलिंगन कर लें, चूमें, अपनी बाँहों के घेरे में ले लें, उनके बालों से खेलें, या उन्हें पुनः विश्वास दिलाते हुए छुएँ कि आप उनकी कितनी परवाह करती हैं। जब आप उनके पास बैठें, उनके घुटने या उनके हाथ को थपथपाएँ, या और पास आकर अपना उनके प्रति प्यार दिखाएँ। जैसे-जैसे वह बड़े होते जाएँगे, वह इतने प्यार के लिए खुले नहीं रहेंगे, लेकिन आपको उन पर अपना प्यार लुटाते रहना चाहिए। अपने नाती/पोतों के लिए प्रेम और उत्साह का स्रोत बनें ताकि वह यह जान सकें कि जब उन्हें आराम चाहिए हो वह आपके पास आ सकते हैं। जो वह कहना चाहें, उसको सुनने के लिए समय रखें, और बिना रोके हुए उनका एक-एक शब्द सुनें। अपना ध्यान न भंग होने दें और उनकी पूरी बात सुनें, इसके बजाय कि जब आप खाना बना रहें हों या अपने उद्यान में काम कर रहे हों तब वह बात करें। आँख से आँख मिलने दें और उनको यह जानने दें कि आप उनकी कितनी परवाह करती हैं, लेकिन उनके बिना माँगे उन्हें सलाह नहीं देती हैं। सबसे महत्वपूर्ण बात यह है कि आप उन पर कोई निर्णय नहीं लेती हैं और जो वह कहते हैं आप उसे गंभीरता से लेती हैं।  कुछ बार, आपके नाती/पोते आपसे वह बातें कहते हैं जो वह अपने माता/पिता से भी नहीं कहते हैं। ऐसे में आप उनकी उतनी मदद करें जितनी आप कर सकते हैं। लेकिन उन्हें यह भी बतलायेँ कि ऐसे भी मामले हो सकते हैं जहां पर उनके माता/पिता को यह जानना आवश्यक है कि उनके दिमाग़ में क्या चल रहा है। जब वह आपसे बात करें, आप उन्हें स्नेह दिखाएँ। अपनी एक भुजा उनके चारों तरफ़ डाल दें या अपना एक हाथ उनके घुटने पर रख कर उन्हें पुनः आश्वासन दें। आप भी मातृत्व के दौर से गुज़री हैं और अपने बच्चों को अनुशासित करने का काम किया है। अब आप थोड़ा आराम कर सकती हैं और अपने नाती/पोतों के साथ आमोद-प्रमोद कर सकती हैं। जबकि कुछ लंबे समय के लिए आपके नाती-पोते आपके पास रुकते हैं, जैसे कि ग्रीष्मकालीन अवकाश, आपको अपने नाती/पोतों को दावतें देने के लिए काम करना ही चाहिए, ताकि वह अपने को विशिष्ट समझें, और कभी-कभी कोई एक अतिरिक्त कुकी बना दें। उनको आपके पास प्यार के लिए आना चाहिए न कि इसलिए कि आप क़ानून बताती हैं। निस्संदेह आपको उन्हें इस हद तक नहीं बिगाड़ना चाहिए कि उनके माता-पिता नाराज़ हो जाएँ कि आपने उन्हें कितनी छूट दे दी है। एक ऐसा तरीक़ा निकालें जिसमें नाती/पोते और उनके माता-पिता दोनों खुश रहें।
तब तक सलाह न दें जब तक मांगी न जाये: अपने नाती/पोते के जीवन में अपनी भूमिका को सफलता के लिए स्वीकार कर लें: अपने जीवन का रखरखाव करिए: घर में और घर के बाहर भी माता-पिता की मदद करें: अपने नाती/पोते के माता-पिता को संबंध बनाने के लिए समय दें: सुगठित खेल योजना बनाएँ: योजना ना बनाएँ: उनको दुनियाँ के बारे में जानकारी दें: उनको अपने परिवार के इतिहास के बारे में बताइये: अपने नाती-पोतों को भी अपने को कुछ सिखाने दें: आप वहाँ पर मील के पत्थर की तरह रहें: अपने लिए समय निकालना मत भूलें: आप उन्हे स्पष्ट बता दें: जन्मदिनों को याद रखें: स्नेहमयी बनें: अपने नाती/पोतों की बात सुनें: थोड़ा अपने नाती/पोतों को लाड़ प्यार से बिगाड़ भी सकती हैं:
https://www.wikihow.com/Be-a-Good-Grandmother https://www.wikihow.com/Be-a-Good-Grandmother https://www.wikihow.com/Be-a-Good-Grandmother
Respecting the Parents of Your Grandchildren Spending Time with Your Grandchildren Caring for Your Grandchildren